Kuper o dijalogu, Srbi za referendum
Evropski posrednik i šef pregovaračkog tima Srbije razgovarali o nastavku dijaloga, Srbi saopštili da ne odustaju od referenduma
Problem regionalnog predstavljanja Kosova i implementacija već postignutih sporazuma u dijalogu Beograda i Prištine bile su osnovne teme današenjeg razgovora šefa pregovaračkog tima Srbije Borislava Stefanovića i evropskog posrednika Roberta Kupera koji je doputovao u Beograd. Kako je saopšteno iz Vlade posle razgovora, Stefanović je Kuperu izneo nekoliko predloga modela za regionalno predstavljanje Prištine, uz puno poštovanje Rezolucije 1244 UN. Ocenjeno je i da se sprovođenje sporazuma postignutih u dijalogu odvija dobrim tempom i da je neophodno da obe strane ulože dodatne napore, kako bi svi postignuti sporazumi bili u potpunosti implementirani, navodi se u vladinom saopštenju. A danas su u Beogradu predsednik Srpskog nacionalnog veća severnog Kosova Milan Ivanović i potpredsednik Zajednice opština na Kosovu i Metohiji Marko Jakšić potvrdili da će referendum na severu Kosova biti održan 14. i 15. februara: " Kako je ocenio Marko Jakšić plan predsednika Srbije Borisa Tadića u četiri tačke za rešavanje kosovskog problema, u stvari, predstavlja prihvatanje plana Martija Ahtisarija. On je svestan da referendum neće imati pravni značaj, ali će, smatra Jakšić, značiti jaku političku poruku: A u izjavi KIM radiju, ministar unutrašnjih poslova u kosovskoj vladi Bajram Redžepi je istakao da jedino Srbija insistira na Rezoluciji 1244, koja je, po njegovoj oceni prevaziđena i treba da bude povučena: Redžepi je istakao da su kosovske vlasti spremne na kompromis u predstavljanju Kosova na regionanim skupovima, jer su prihvatile da na tabli piše samo Kosovo, bez ikakvog prejudiciranja statusa. Srbija je za sada jako rigidna po tom pitanju – i to je jedan od razloga zašto ne dobija status kandidata, rekao je još kosovski ministar policije Bajram Redžepi.